Maider Legarreta

Maider Legarreta Larrañaga (Galdakao, 1997ko maiatzaren 25a) kantari eta musikari galdakoztarra da.

Biografia 
Maider Galdakaon jaio zen 1997ko Maiatzaren 25ean.

Bere oinarrizko ikasketak Galdakaon egin zituen Gandasegiko eskolan, Elexaldeko institutuan eta Eguzkibegi ikastolan. Bitartean Máximo Moreno musika eskolan solfeo, hizkuntza musikala, armonia, koroa, kantu lirikoa; eta instrumentu ezberdinak ikasi zituen (pianoa, kitarra) eta nagusiki trikitrixa.

Juan Crisóstomo Arriaga kontserbatorioan kantu lirikoa ikasi zuen.

2015 urtean Musikenen hasi zituen goi mailako ikasketak, Jazz kantuaren espezialitatean.

Bere irakasleen artean aurkitzen dira Judy Niemack, Deborah Carter eta Nerea Erauskin. 2019an bukatu zituen goi mailako ikasketa musikal hauek Musikenen.

2020-21ean Errioxako Unibertsitatean (UNIR) Musikoterapia ikasketak egiten ditu.

Musika irakasle bezala aritu da toki ezberdinetan, zenbait ikasgai erakutsiz: kantua, pianoa, kitarra, trikitixa eta auditiboa irakatsiz

Kantu sortzailea 
2008an, 11 urte zituenean, bere abesti propioak sortzen hasi zen, Korrika Txiki 17rako hain zuzen ere.

2013an “The Begginning” diska zabaltzen du maketa bat bezala Basauriko Rockein lehiaketan azken fasera helduz.

2016an bere lehen diskoa argitaratzen du GAUA sigiluarekin: “The Road”

2016an Doctor Deseoren “Igual y Diferente, una mirada distinta” diskoan parte hartzen du korista bezala; baita aurkezpen emanaldietan Durangoko Plateruenan eta Bilboko Kafe Antzokian.

2018an Durangoko Genero Berdintasunaren aldeko lehiaketan lehen saria irabazten du abesti originalaren atalean.

2018/19an Donostiako Jazzaldian parte hartzen du zenbait talderekin: Reunion, Big Band, Joy Le Boy, The Funk and Risketeers, Maider Legarreta Quartet.

Harreman egokien zaintzailea 
Bere esperientzia pertsonalean oinarrituta, neska-mutilen arteko harreman onak bultzatzen saiatu da beti Maider, komunikabideetan eta ikastetxeetan ere. Adibidez zentsuraren kontrako kontzertuetan parte hartu du “Zentsura at!” izeneko ekimenean, Bilboko BBK aretoan eta Getxoko Andrés Isasi konterbatorioan. Baita lekukotasuna ematen eta hitzaldi musikalak ematen Baloreak Ibilian edo "Bilbi" izeneko ekimenean, Bilboko Udalak antolatuta, bullying, arrazakeria, homofobia, eta genero indarkeriaren kontra, Bilbo Rock aretoan edo Miguel de Unamuno Ikastetxean

Garapen profesionala 
Maider betidanik jakin du musika ikus-entzunezkoekin eta teknologia berriekin zerikusia zuela, Deustuko Unibertsitateko Bussines Scholl delakoan antolatu ziren jardunaldietan azaldu zuenez: "etorkizunean ikus-entzunezkoak, artea eta musikak garrantzi gehiago euki dezatela Hezkuntzan proposatuz".

Abestu egin du Goizargi Gospe Chior koroan Ramón Escaléren zuzendaritzapean.

Barakaldoko Hiriko Soinuak 2020ko Berdintasunaren saria irabazi zuen Barakaldon 101 proiektuen artean.

Korista bezala Hibai Etxebarriaren Goxokiak proiektuan parte hartzen du baita ere.

Erreferentziak

Kanpo estekak 
 Maiderren orrialdea FaceBooken https://www.facebook.com/maider.legarreta
 Maider Legarretaren kanala Youtuben: https://www.youtube.com/channel/UCrB66411fqxyf7mjtWzLQdA
 2019an Elkarrizketra Deian: https://www.deia.eus/bizkaia/bilbao/2019/10/16/maider-legarreta-gente-corte-vidas/740823.html
 2017an elkarrizketa ARGIA aldizkarian: https://www.argia.eus/argia-astekaria/2546/maider-legarreta-kantaria
 Maider Legarretaren zuzeneko abestien playlisyta https://youtube.com/playlist?list=PLYcv-P2LFNXAc1yCckdrAC0WaQUeQbbrn
 Musikanaiz akademia: https://www.musikanaiz.com/
 Maiderren erreferentzia BATUTAMUSICA webean : https://batutamusika.com/maider-legarreta/
 Kutxaren Jazz zikloaren emanaldia Pedro Monterorekin: https://www.kutxa.eus/es/agenda/2510-kutxa-kultur-kluba-musikene-2019-maider-legarreta-pedro-montero.html

Galdakoztarrak
Bizkaiko abeslariak
Emakume abeslariak
Jazz abeslariak